Diari Oficial de la Generalitat Valenciana


Sumari del DOGV 9898, del 22-07-2024 (2024/7099)

RESOLUCIÓ de 5 de juliol de 2024, de la Gerència del Consorci del Consell de l'Horta de València, de concessió de les ajudes destinades a les comunitats de regants de domini dels regadius històrics de l'horta de València per a la millora del sistema de regadiu tradicional.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7099

CVE
:   ILSS-M-5936-9001

Data del document
:   05-07-2024

Organisme emissor
:   Consorci del Consell de l'Horta de València

Tipus de document
:   Resolució

Anàlisi jurídica

 Descriptors 

:   * ajuda pública
    * cultiu de regadiu
    * irrigació

Per Resolució de 3 d'abril de 2024 de la Gerència del Consorci del Consell de l'Horta de València, es van convocar ajudes per a la millora del sistema de regadiu tradicional destinades a les comunitats de regants de domini dels regadius històrics de l'horta de València.

Vista la resolució provisional de la Gerència de concessió de subvencions, publicada amb data 20 de juny de 2024 en la pàgina web del Consorci del Consell de l'Horta de València.

Finalitzat el termini d'al·legacions, i després de l'informe de l'òrgan tècnic del Consorci del Consell de l'Horta de València de data 5 de juliol de 2024, en el qual s'indica que no s'han presentat al·legacions a la resolució provisional.

Considerant el que es disposa en la Resolució d'11 d'abril de 2022, de la presidència del Consorci del Consell de l'Horta de València, per la qual es deleguen en la gerència del Consorci determinades competències de la presidència i de l'òrgan executiu, resolc:

*Primer*

Concedir, de conformitat amb les bases de la convocatòria una subvenció a les entitats sense ànim de lucre que apareixen relacionades en l'annex I per la quantitat que s'indica en cada cas, per a sufragar estes per un import total de 155.000,00 euros, amb càrrec al crèdit del capítol VII, línia de subvenció S1557, millora del sistema de regadiu tradicional, secció G0112, entitat 118, subprograma 711B00, del pressupost de la Generalitat per a l'any 2024.

*Segon*

Les entitats beneficiàries, conforme a la base sèptima punt 3, de la Resolució de 3 d'abril de 2024, hauran de donar publicitat les actuacions mitjançant un cartell informatiu, en el lloc on s'executen estes, amb la inclusió del logotip institucional del Consorci del Consell de l'Horta de València, i de la Conselleria d'Agricultura, Ramaderia i Pesca. D'acord amb el model existent en la pàgina web del Consell de l'Horta de València https://consellhorta.gva.es

El cartell haurà d'estar instal·lat durant l'execució de les obres i almenys dotze mesos més de la finalització d'estes.

*Tercer*

Per a efectuar el pagament les entitats beneficiàries hauran de presentar fins al 30 de novembre de 2024 la documentació requerida en la base catorzena de la Resolució de 3 d'abril de 2024.

*Quart*

D'acord amb la base dihuitena de la convocatòria, l'incompliment de les obligacions imposades a les entitats beneficiàries, en els terminis i condicions assenyalades, donarà lloc a la revocació de la resolució, i serà exigible el seu reintegrament en cas de no efectuar-se voluntàriament pel beneficiari i sense perjuí de les altres responsabilitats a què donarà lloc este incompliment.

Contra la present resolució, que posa fi a la via administrativa, podrà interposar un dels següents recursos:

a) Amb caràcter potestatiu, recurs de reposició davant el gerent del Consell de l'Horta de València, en el termini d'un mes, a partir de l'endemà de la notificació d'esta resolució, d'acord amb l'article 123 i 124 de la Llei 39/2015, d'1 d'octubre, del procediment administratiu comú de les administracions públiques.

b) Recurs contenciós administratiu, davant la sala d'esta jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació d'esta resolució, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.

En cas que s'interpose recurs de reposició, no es podrà interposar recurs contenciós administratiu fins que aquell siga resolt expressament o se n'haja produït la presumpta desestimació.

ANNEX I

|  |  |  |
| --- | --- | --- |
| Comunitat de regants | Inversió màxima elegible | Subvenció concedida |
| SÉQUIA DE TORMOS | 32.924,48 € | 16.462,24 € |
| SÉQUIA DE RASCANYA | 105.831,84 € | 52.915,92 € |
| SÉQUIA DE MISLATA | 32.244,58 € | 16.122,29 € |
| SÉQUIA DE FAVARA | 138.999,10 € | 69.499,55 € |

  
  

València, 5 de juliol de 2024

(p. d., R 11.04.2022)

Miquel Jordà Piqueras

Gerent